Brazzavil'

**Brazzavil**' ( [bʁazavil], kongo: *Balazavile*) om Kongon Tazovaldkundan pälidn da kaikiš suremb lidn.

## Istorii
Eländpunktan aluz om pandud vn 1880 redukus kuti francijalaižiden *Nkun*-sodapost () da lidnuz ekspedicijan Pjer Savornjan de Brazza-ohjandajan käskön mödhe. Om olmas nügüdläiženke nimenke vspäi 1884. 19. voz'sadan lopus kävutihe lidnad torguindkeskuseks, vspäi 1903 se tegi kolonijan administrativižiden funkcijoiden mödhe. Vl 1912 saudihe lidnan ičeohjastusen pertid i panihe ezmäšt merad radsijha. Vl 1934 raudte 512 km pitte ühtenzoiti lidnad Atlantižen valdmeren Puent-Nuar-meriportanke, läz 400 km päivlaskmha orhal, Brazzavil' om sen lopstancijaks. Vspäi 1960 Brazzavil' om ripmatoman valdkundan pälidnaks.

Brazzavil' šingotase pälidnan funkcijoil. Tegimišton päsarakod oma mašinansauvomine, tekstiline i nahkoiden ümbriradmine. Todas portha lidnaspäi nenid tavaroid: kaučuk, pumaterialad, maižandusen produkcii.

## Geografijan andmused

Lidn sijadase Kongo-jogen oiktal randal, 320 m ü.m.t. keskmäižel korktusel. Jogiport radab lidnas. KDT:n Kinšas-pälidn seižub vastrandal. Lidnad ühtenzoitasoiš ehtatimil i privatižil motorvenehil, avto- da raudtesildan sauvomine niiden keskes mäneb vll 2023−2028.

Klimat om subekvatorialine kaks'sezonine, pil'vekaz vodes läbi. Kun keskmäine lämuz vajehtase +23,4..+26,7 C° röunoiš, voden keskmäine lämuz om +25,6 C°. Ekstremumad oma +10,3 C° (heinku, eloku) i +40,2 C° (eloku, tal'vku). Il'man lämuz voib ületada +33 C° miččel taht kul. Paneb sadegid 1495 mm vodes, vähemba kaiked kezakus-elokus (23 mm pordos), enamba kaiked kül'mkus (264 mm). Kun keskmäine relätivine nepsuz vajehtase 71..73 % röunoiš elokus-sügüz'kus, 76..82 % toižiš kuiš.

## Tobmuz

Brazzavil' jagase ühesaks nimitadud rajonaks (üks'lugu ), kümnenden rajonan ühtnend ezimeletase.

## Eläjad
Vn 2007 Kongon Tazovaldkundan rahvahanlugemižen mödhe lidnan eläjiden lugu oli 1,373,382 ristitud, valdkundan koumandez. Kaikiš suremb lidnan ristitišt om nügüd'.

Rahvahad oma afrikalaižed päpaloin: bakongo, bateke, mboši i sanga.

Religijan mödhe hristanuskojad oma enambuses, om islamanuskojid-ki.

## Transport
Avtobusad da vihandan mujun taksid oma kundaližeks transportaks lidnas.

Rahvahidenkeskeine soda- da civiline *Maja-Mai*-lendimport (, *BZV / FCBB*) radab lidnas. Tehtas reisid Afrikan lähižiden maiden surihe lidnoihe, Parižha, Luandha, Kasablankha, Addis-Abebha. Om jügureisid Abu Dabihe, Addis-Abebha, Lagosha, Lüksemburgha.

## Galerei

WPWPCG 07.jpg|Lidnan nägu vl 2023, Nabemb-čuhunduz (*Nabemba*) om tagamal
Habitats de Brazzaville (4).jpg|Pühän Annan bazilikjumalanpert', vn 2022 nägu (om saudud vodele 1943)
Avenue Amilcar Cabral Nord.jpg|Azjaline rajon *Amilcar Cabral Nord*-prospektal vl 2022
Centre ville brazza.jpg|Ofispertid lidnan keskuzpalas vl 2003
Université Marien Ngouabi VOA Afrique.jpg|Universitet Marian Nguabin nimed (2017)
Aeroport Maya-Maya.jpg|Rahvahidenkeskeine *Maja-Mai*-lendimport vl 2010
Arrivée d'un train à Brazzaville, au Congo, le 28 novembre 2018.jpg|Tulnuden jonusen vedim Brazzavilin päraudtestancijal vl 2018


## Sebruzlidnad
*  Drezden, Saksonii, Saksanma (vspäi 1975)
*  Kinšas, Kongon Demokratine Tazovaldkund
*  Reims, Francii (1961)

## Homaičendad


## Irdkosketused
* Brazzavil'-kommunan oficialine sait (''brazzaville.cg'').